CELEX: 52015PC0037
Language: hu
Date: 2015-02-03
Title: Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alap igénybevételéről (az „EGF/2014/018 GR/Attica Broadcasting” referenciaszámú kérelem)

EURÓPAI
                   BIZOTTSÁG
                                           Brüsszel, 2015.2.3.
                                           COM(2015) 37 final
                                  Javaslat
       AZ EURÓPAI PARLAMENT ÉS A TANÁCS HATÁROZATA
       az Európai Globalizációs Alkalmazkodási Alap igénybevételéről
   (az „EGF/2014/018 GR/Attica Broadcasting” referenciaszámú kérelem)
HU                                                                    HU
 ---pagebreak---                                                     INDOKOLÁS
   A JAVASLAT HÁTTERE
   1.         Az Európai Globalizációs Alkalmazkodási Alapból (EGAA) nyújtott pénzügyi
              hozzájárulásokra vonatkozó szabályokat az Európai Globalizációs Alkalmazkodási
              Alapról (2014–2020) és az 1927/2006/EK rendelet hatályon kívül helyezéséről szóló,
              2013. december 17-i 1309/2013/EU európai parlamenti és tanácsi rendelet1 (a
              továbbiakban: EGAA-rendelet) tartalmazza.
   2.         Miután 16, a görögországi Attika NUTS 22 szintű régióban (EL 30) a NACE Rev. 2.
              rendszer szerinti 60. ágazatban („Műsor-összeállítás, műsorszolgáltatás”)3 működő
              vállalatnál      az     EGAA-rendelet             3.     cikke    szerinti      elbocsátások     és
              tevékenységmegszüntetések (a továbbiakban: elbocsátások) történtek, a görög
              hatóságok „EGF/2014/018 GR/Attica Broadcasting” referenciaszámmal kérelmet
              nyújtottak be az EGAA-ból igénybe vehető pénzügyi hozzájárulás iránt.
   3.         A kérelem értékelése után a Bizottság az EGAA-rendelet valamennyi vonatkozó
              rendelkezése alapján megállapította, hogy az EGAA-ból igénybe vehető pénzügyi
              hozzájárulás odaítélésének feltételei teljesülnek.
   A KÉRELEM ÖSSZEFOGLALÁSA
   EGAA-kérelem:                                               EGF/2014/018 GR/Attica Broadcasting
   Tagállam:                                                   Görögország
   Érintett régió(k) (NUTS 2 szint):                           Attika (EL 30)
   A kérelem benyújtásának dátuma:                             2014. 9. 4.
   A kérelem átvételi elismervényén feltüntetett               2014. 9. 18.
   dátum:
   Kiegészítő információk iránti kérelem dátuma:               2014. 9. 18.
   A kért információk benyújtására vonatkozó                   2014. 10. 29.
   határidő két héttel való meghosszabbítására
   irányuló kérelem időpontja:
   A kiegészítő információk benyújtásának                      2014. 11. 13.
   határideje:
   Az értékelés befejezésének határideje:                      2015. 2. 5.
   Beavatkozási kritérium:                                     Az EGAA-rendelet 4. cikke
                                                               (1) bekezdésének b) pontja
   Gazdasági ágazat(ok) (NACE Rev. 2. ágazat):                 60. ágazat („Műsor-összeállítás,
                                                               műsorszolgáltatás”)
   Referencia-időszak (kilenc hónap):                          2013. szeptember 12. – 2014. június 12.
   1
            HL L 347., 2013.12.20., 855. o.
   2
            Az Európai Parlament és a Tanács 2006. december 20-i 1893/2006/EK rendelete a gazdasági
            tevékenységek statisztikai osztályozása NACE Rev. 2. rendszerének létrehozásáról és a
            3037/90/EGK tanácsi rendelet, valamint egyes meghatározott statisztikai területekre vonatkozó EK-
            rendeletek módosításáról (HL L 393., 2006.12.30., 1. o.).
   3
            A Bizottság 2012. november 8-i 1046/2012/EU rendelete az új regionális bontásra vonatkozó idősorok
            továbbítása tekintetében a statisztikai célú területi egységek nómenklatúrájának (NUTS) létrehozásáról
            szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9.,
            34. o.).
HU                                                           2                                                     HU
 ---pagebreak---    A referencia-időszakban történt elbocsátások vagy                                             928
   a tevékenységüket befejezők száma:
   Az intézkedésekben várhatóan részt vevő                                                       928
   támogatható kedvezményezettek száma:
   A megcélzott nem foglalkoztatott, oktatásban és                                                 0
   képzésben nem részesülő fiatalok (NEET-
   fiatalok) száma:
   A személyre szabott szolgáltatásokhoz
                                                                                          8 200 000
   kapcsolódó költségvetés (EUR)
   Az EGAA végrehajtásához kapcsolódó
                                                                                            210 000
   költségvetés4 (EUR)
   Teljes költségvetés (EUR)                                                              8 410 000
   EGAA-hozzájárulás (60 %) (EUR)                                                         5 046 000
   A KÉRELEM ÉRTÉKELÉSE
   Az eljárás
   4.         A görög hatóságok 2014. szeptember 4-én kérelmet nyújtottak be „EGF/2014/018
              GR/Attica Broadcasting” referenciaszámon, 12 héten belül attól az időponttól
              számítva, hogy az EGAA-rendelet 4. cikkében meghatározott beavatkozási
              kritériumok teljesültek. A Bizottság a kérelem benyújtásától számított két héten
              belül, 2014. szeptember 18-án elismerte a kérelem átvételét. A Bizottság ugyanazon
              a napon kiegészítő információkat kért a görög hatóságoktól. Azt követően, hogy a
              határidő a görög hatóságok indokolt kérésére két héttel meghosszabbításra került, a
              görög hatóságok a kérés dátumától számított nyolc héten belül megküldték a szóban
              forgó kiegészítő információkat. A teljes kérelem kézhezvételétől számított 12 hetes
              határidő, amelyen belül a Bizottságnak le kell zárnia annak értékelését, hogy a
              kérelem megfelel-e a pénzügyi hozzájárulás feltételeinek, 2015. február 5-én jár le.
   A kérelem elfogadhatósága
   Az érintett vállalatok és kedvezményezettek
   5.         A kérelem 928 munkavállalóra vonatkozik, akiket 16, a görögországi Attika NUTS 2
              szintű régióban (EL 30) a NACE Rev. 2. rendszer szerinti 60. ágazatban („Műsor-
              összeállítás, műsorszolgáltatás”) működő vállalattól5 bocsátottak el6.
   Beavatkozási kritériumok
   6.         A görög hatóságok e kérelmet az EGAA-rendelet 4. cikke (1) bekezdésének
              b) pontjában említett beavatkozási kritérium alapján nyújtották be, amely az EGAA
              hozzájárulását ahhoz köti, hogy egy kilenchónapos referencia-időszak alatt egy
              tagállam ugyanazon NUTS 2 szintű régiójában vagy két egymással határos NUTS 2
              szintű régiójában található és a NACE Rev. 2. rendszer ágazati szintjén
              meghatározott ugyanazon gazdasági ágazatban működő vállalatoktól legalább 500
              munkavállalót bocsássanak el.
   7.         A kilenc hónapos referencia-időszak 2013. szeptember 12-től 2014. június 12-ig tart.
   Az elbocsátások és a tevékenységüket megszüntető önálló vállalkozók számának kiszámítása
   4
            Az 1309/2013/EU rendelet 7. cikkének (4) bekezdése alapján.
   5
            Az EGAA-rendelet 3. cikkének a) pontja értelmében.
   6
            Az érintett vállalatok jegyzékét és az egyes vállalatoktól elbocsátott munkavállalók számának
            felsorolását lásd a mellékletben.
HU                                                      3                                                 HU
 ---pagebreak---    8.       Valamennyi elbocsátást a munkaszerződés tényleges megszüntetésének vagy
            lejáratának időpontjától vették számításba.
   Támogatható kedvezményezettek
   9.       A támogatható kedvezményezettek száma 928.
   Az elbocsátások és az 546/2009/EK rendelet tárgyát képező pénzügyi és gazdasági
   világválság közötti kapcsolat
   10.      Az elbocsátások, valamint az 546/2009/EK rendeletben említett globális pénzügyi és
            gazdasági válság közötti kapcsolat bizonyítása érdekében Görögország azzal érvel,
            hogy a görög gazdaság már sorozatban hatodik éve (2008–2013) súlyos recesszióban
            van. A görög statisztikai hivatal, az ELSTAT szerint Görögország GDP-je 2008 óta
            25,7 százalékponttal csökkent; az állami fogyasztás 21 százalékponttal, a
            magánfogyasztás pedig 32,3 százalékponttal esett vissza, míg a munkanélküliség
            20,6 százalékponttal nőtt. Noha a becslések szerint a görög gazdaság várhatóan
            visszatér a növekedéshez, és az előrejelzések alapján már néhány, a 2014-es évre
            vonatkozó növekedési mutató pozitív előjelű lesz7, a munkaerőpiacon továbbra is
            nehézségek várhatók a közeljövőben.
   11.      A külföldi adósságtörlesztés érdekében a görög kormány 2008-ban olyan
            népszerűtlen intézkedéseket hozott, mint az adóbevételek növelése, a közkiadások
            karcsúsítása és a közalkalmazottak fizetésének csökkentése. A magánszektorban is
            csökkentek a bérek annak érdekében, hogy megkíséreljék a görög gazdaság
            versenyképességét növelni. 2008 óta vállalkozások ezrei szüntették be
            tevékenységüket és zártak be, aminek következtében alkalmazottaik munkanélkülivé
            váltak, továbbá önálló vállalkozók ezrei szüntették meg tevékenységüket, ami mind
            hozzájárult a munkanélküliség ugrásszerű növekedéséhez. A jövedelmek
            csökkenésének azonnali következménye volt a magánfogyasztás visszaesése,
            különösen a nem alapvető fogyasztási cikkeket illetően.
   12.      2009-ben a háztartások fogyasztásának csökkenése Görögországban ugyanazt a
            negatív tendenciát követte, amely az EU-27 országokban is megfigyelhető volt.
            2010-ben és 2011-ben a háztartások fogyasztása az EU-27 országokban fellendült,
            ezt azonban 2012-ben visszaesés követte. Görögországban a háztartások fogyasztása
            a globális pénzügyi és gazdasági válság kezdete óta csökken, és az adatok évről évre
            romlanak.
              A háztartások fogyasztása(százalékos változás az előző évhez képest)
                                        2008            2009              2010        2011          2012
            EU-27                        0,44           -1,67              1,04        0,26         -0,74
            Görögország                  4,67           -1,91             -6,39       -7,91         -9,07
            Forrás: Eurostat
   13.      Az ELSTAT által a háztartások jövedelméről és életkörülményeiről készített jelentés
            szerint 2012-ben a görögök 23 %-a élt a szegénységi küszöb8 alatt.
   14.      Az INE-GSEE9 által a közelmúltban készített, 2014 júliusában közzétett tanulmány10
            szerint négyből három munkavállaló úgy nyilatkozott, hogy jövedelmi szintje 2014-
   7
          http://ec.europa.eu/economy_finance/eu/forecasts/2014_autumn_forecast_en.htm
   8
          Görögországban a szegénységi küszöb évi 5708 EUR/fő (egyének esetében), illetve 11 986 EUR a két
          felnőttből és két, legfeljebb 14 éves gyermekből álló háztartások esetében.
HU                                                       4                                                 HU
 ---pagebreak---             ben fizetéscsökkentés miatt visszaesett az előző évihez képest. Ráadásul a
            válaszadók 38%-a úgy gondolja, hogy fizetése a következő negyedévben tovább fog
            csökkenni, ezért többségük ennek megfelelően visszafogta kiadásait, főként a nem
            alapvető fogyasztási cikkek – például a magazinok és újságok – terén.
   15.      A műsor-összeállítással és műsorszolgáltatással foglalkozó ágazatra vonatkozóan
            mindeddig nem nyújtottak be EGAA-kérelmet.
   Az elbocsátásokhoz és a tevékenységek megszüntetéséhez vezető események
   16.      A görög hatóságok szerint főként az alábbi események vezettek az elbocsátásokhoz:
            (1) az adóterhek növekedése, a fizetések csökkenése (ami mind a magán-, mind az
            állami szektor alkalmazottait érintette) és a munkanélküliség fokozódása miatt
            csökkent a háztartások rendelkezésére álló jövedelem, aminek következtében
            rendkívüli mértékben visszaesett a vásárlóerő, és a fogyasztóknak rangsorolniuk
            kellett kiadásaikat, és elhagyniuk azokat a termékeket, amelyeket nem tartanak
            alapvető fontosságúnak a mindennapokban; (2) a görög bankok likviditási problémái
            miatt drámai mértékben beszűkültek a vállalkozások és a magánszemélyek
            rendelkezésére álló hitelforrások. A Görög Központi Bank szerint a háztartások és (a
            pénzügyi vállalkozásoktól eltérő) vállalkozások számára nyújtott hitelek
            volumenének éves növekedése 2010 óta negatív a görög bankok likviditási hiánya
            miatt11.
   17.      A 2009–2012 közötti időszakban számos médiavállalat12 szüntette be tevékenységét
            vagy pedig csökkentette alkalmazottai fizetését13. A médiavállalatok árbevételei
            visszaestek, mivel a fontos bevételi forrást jelentő hirdetési kiadások drasztikusan
            csökkentek: 2008-ban a médiaágazat még 2,67 milliárd EUR hirdetési bevételt
            könyvelhetett el, amely 2012-re 1,14 milliárd EUR-ra esett vissza, ami 57 %-os
            csökkenést jelent14.
   18.      Ez a médiaágazatban tevékeny legkülönbözőbb vállalkozásokat érintette, amelyek
            kötelezettségeik visszafizetése terén súlyos problémákkal szembesültek. A fizetési
            mérleg alapján a médiavállalatok teljes kötelezettségállománya meghaladta a
            3,2 milliárd EUR-t 2010-ben és 2011-ben; ennek 50 %-a rövid lejáratú kötelezettség
            volt15.
   19.      Ebben a helyzetben komoly problémák veszélyeztették a műsor-összeállítással és
            műsorszolgáltatással foglalkozó vállalatok életképességét, mivel finanszírozásuk és
            teljesítményük egyre csak súlyosbodott a válság időszakában. A műsorszolgáltató
            vállalatok bevételeinek alakulását összefoglaló alábbi táblázat jól szemlélteti az
            elmúlt években tapasztalt folyamatos visszaesési trendeket: a műsor-összeállítással
            és műsorszolgáltatással (60. ágazat) foglalkozó vállalkozások bevételi indexe több
            mint 40 %-kal csökkent az elmúlt három évben (2010–2013).
            1. táblázat: A műsorszolgáltató vállalatok (NACE Rev. 2.: 60. ágazat) bevételi
            indexének alakulása Görögországban, 2010–2014
   9
          http://www.inegsee.gr/wp-content/uploads/2014/07/Symperasmata.pdf
   10
          A Görögországi Dolgozók Általános Szövetségének (GSEE) Munkaügyi Intézete.
   11
          http://www.bankofgreece.gr/BogEkdoseis/Summary_Annrep2013.pdf
   12
          Lásd még a következő EGAA-kérelmet: „EGF/2014/015 GR/Publishing activities”
   13
          http://www.efsyn.gr/?p=5033
   14
          http://www.3comma14.gr/pi/?survey=16005
   15
          http://www.efsyn.gr/?p=5033
HU                                                    5                                          HU
 ---pagebreak---                                                                                   VÁLTOZÁS
                                            2010     2011      2012       2013      2010–2013     2014*
                                                                                      között
   60. ágazat
   Műsor-összeállítás és
                                            100,0      73,0     61,0        56,2            -43,8    57,7
   műsorszolgáltatás
   (referenciaév: 2010=100)
             * Becslés
   20.       A görög gazdasági recesszióval járó tapasztalt likviditási hiány tovább súlyosbította a
             műsor-összeállítással és műsorszolgáltatással foglalkozó vállalkozások nehézségeit.
   21.       Az internetes médiaszolgáltatások új formái egyre több felhasználóhoz jutnak el, ami
             a reklámbevételek jelentős csökkenéséhez vezetett (34,3 %-os visszaesés16 a 2008–
             2011 közti időszakban). Jövedelmük folyamatos csökkenése miatt a görög
             fogyasztók változtattak fogyasztói szokásaikon, ezért a reklámok iránti kereslet is
             jelentősen gyengült. Ez és a likviditási hiány volt az oka annak, hogy a vállalatok
             már nem voltak képesek új műsorok készítésére, ami végül az ágazat foglakoztatási
             szintjének 29,3 %-os visszaeséséhez vezetett a 2010–2013-as időszakban.17
   Az elbocsátások várható hatása a helyi, a regionális és az országos gazdaságra és
   foglalkoztatásra
   22.       Az elbocsátások jelentős hátrányos hatást gyakorolnak a helyi, a regionális és a
             nemzeti       gazdaságra.         A     munkanélküliek          száma       2008–2013      között
             megnégyszereződött Görögországban.
   Munkanélküliségi ráta
             Forrás: Eurostat.18
   23.       Az attikai régióban ugyanakkor a munkanélküliségi ráta 2014 első negyedévében
             28 % volt (a görögországi átlag 27,8%)19. A görög GDP 43 %-át ez a régió termeli
             meg (ezért az attikai vállalatok válságos helyzete az egész görög gazdaságra kihat).
   16
           http://www.3comma14.gr/pi/?survey=12106
   17
           Görög statisztikai hivatal. Az INE GSEE (Görög Munkaügyi Intézet) által feldolgozott adatok.
   18
           Code tsdec450.
   19
           Forrás: A görög statisztikai hivatal munkaerő-felmérései, első negyedévi adatok.
HU                                                        6                                                    HU
 ---pagebreak---        Itt él ugyanakkor (a többi 12 régióhoz viszonyítva) a görögországi munkanélküliek
       legnagyobb része, ami az attikai munkaerő helyzetét szintén hátrányosan érinti.
   24. Mindemellett megállapítást nyert, hogy Athén szélesebb körzetében a vállalkozások
       zömének általános nehézséget jelent életképességük fenntartása. Mindezt figyelembe
       véve nyilvánvaló tehát, hogy a műsor-összeállítással és műsorszolgáltatással
       foglalkozó vállalatoknál történt elbocsátások túlzott terheket rónak a régióra, amelyet
       a válság negatív hatásai már eleve súlyosan érintenek.
HU                                           7                                                 HU
 ---pagebreak---    A megcélzott kedvezményezettek és a javasolt intézkedések
   A megcélzott kedvezményezettek
   25.     Az intézkedésekben várhatóan részt vevő megcélzott munkavállalók becsült száma
           928. E munkavállalók adatai nemek, állampolgárság és életkor szerinti bontásban:
                                   Kategória                  Kedvezményezettek
                                                                     száma
                     Nem:              Férfi:                      521    (56,14 %)
                                       Nő:                         407    (43,86 %)
                     Állampolgárság: Uniós polgár:                 926    (99,78 %)
                                       Nem uniós polgár:              2   (00,22 %)
                     Korcsoport:       15 és 24 év közötti:         12     (1,29 %)
                                       25 és 29 év közötti:         78     (8,40 %)
                                       30 és 54 év közötti:        814    (87,72 %)
                                       55 és 64 év közötti:         22     (2,37 %)
                                       64 évesnél idősebb:            2    (0,22 %)
   A javasolt intézkedések támogathatósága
   26.     Az elbocsátott munkavállalóknak nyújtandó személyre szabott szolgáltatások az
           alábbiakat foglalják magukban:
           Pályaorientációs tanácsadás: Ez a kísérő intézkedés, amelyet valamennyi résztvevő
           igénybe vehet majd, a következő szakaszokból áll:
                  1. Adatok rögzítése és a szükségletek feltárása. Ez a valamennyi résztvevőre
                  vonatkozó intézkedés az adatok rögzítésére és a szükségletek (például
                  személyes, szakmai és szociális szükségletek) meghatározására terjed ki,
                  továbbá felöleli az igénybe vehető szolgáltatásokról és képzési programokról,
                  illetve az elvárt készségekről és képzettségről szóló tájékoztatást is.
                  2. Személyi és szakmai dosszié összeállítása. E szakasznak az a célja, hogy a
                  munkavállalók segítséget kapjanak saját készségeik feltérképezéséhez és az
                  érdeklődési körüknek megfelelő lehetőségek meghatározásához, valamint egy
                  reális karrierterv kidolgozásához. Az intenzív és személyre szabott tanácsadást
                  tartalmazó készségfelmérési intézkedés több szakaszból álló folyamat, amely
                  során a munkavállaló és a tanácsadó közösen foglalkozik egy témával (pl.
                  lehetőségek, érdekek, a motivációk és elvárások elemzése, korlátok stb.). A
                  felmérést követően összeállításra kerül egy személyi és szakmai dosszié, amely
                  összegzi a résztvevő készségeit, egyéni tervét és egy cselekvési tervet.
                  3. Személyes és szakmai fejlesztés. Ez a következőket foglalja magában: (1)
                  szakmai célkitűzések meghatározása és aktív munkakeresés; (2)
                  munkalehetőségek feltárása és értékelése; (3) lehetséges álláspályázati módok;
                  (4) önéletrajz és kísérőlevél írása; (5) állásinterjúra való felkészítés; (6) a
                  munkaerőpiaccal, valamint intézményi, munkaügyi, üzleti és jogi
                  szempontokkal kapcsolatos alapismeretek átadása.
HU                                                  8                                             HU
 ---pagebreak---                    4. Egyéni cselekvési terv megvalósítása. A tanácsadók a munkavállalók
                   mellett állnak a képzési útirányok követése és a foglalkoztatásba való
                   visszailleszkedést szolgáló egyéni terveik végrehajtása során is. Azok a
                   résztvevők, akik érdeklődnek vállalkozás indítása iránt, a pályaorientációs
                   tanácsadás keretében a vállalkozóvá válást szolgáló általános támogatásban és
                   tanácsadásban részesülnek.
                   5. Nyomon követés. Ez a szakasz a résztvevők figyelemmel kísérését biztosítja
                   az intézkedések végrehajtásának befejezését követő hat hónap során.
            Képzés, átképzés és szakképzés. Ez az intézkedés a munkavállalók szakmai
            tanácsadási tevékenységek során feltárt igényeinek megfelelő szakképzéseket nyújt
            kedvező fejlődési kilátással rendelkező és a munkaerőpiac szükségleteinek megfelelő
            területeken és ágazatokban. Ennek keretében kétféle típusú képzésre kerül majd sor:
            folyamatos szakképzési programokra, valamint speciális képzésekre vagy oktatási
            programokra.
            Önfoglalkoztatási támogatás. Azok a munkavállalók, akik saját vállalkozást
            alapítanak, legfeljebb 15 000 EUR összegű hozzájárulásban részesülnek az alapítási
            költségek fedezésére. Görögországban az egyik fő nehézség, amellyel a vállalkozást
            indító vállalkozók szembesülnek, a finanszírozáshoz való hozzájutás. A bankok a
            likviditási hiány miatt a hitelkérelmek többségét elutasítják. Ennek az intézkedésnek
            a célja a vállalkozási kedv ösztönzése pénzügyi támogatás révén.
            Álláskeresési támogatás és képzési támogatás. A pályaorientációs tanácsadáson való
            részvétellel összefüggésben felmerülő költségek fedezésére a kedvezményezettek a
            részvétel minden napjára 50 EUR-t kapnak. Képzés idejére a támogatás 6 EUR/óra.
            Mobilitási támogatás. Azok a munkavállalók, akik lakóhely-változtatással járó
            munkát vállalnak el, 2 000 EUR átalányösszegben részesülnek a szükséges költségek
            fedezése céljából.
   27.      Az itt leírt javasolt intézkedések az EGAA-rendelet 7. cikkében meghatározott
            támogatható tevékenységek közé sorolható aktív munkaerő-piaci intézkedéseknek
            minősülnek. Ezek az intézkedések nem helyettesítik a passzív szociális védelmi
            intézkedéseket.
   28.      A görög hatóságok megadták a szükséges információkat a nemzeti jog vagy a
            kollektív szerződések értelmében az érintett vállalatokra nézve kötelező
            intézkedésekről. Megerősítették, hogy az EGAA-ból származó pénzügyi hozzájárulás
            nem helyettesíti ezeket az intézkedéseket.
   Becsült költségvetés
   29.      A költségek teljes becsült összege 8 410 000 EUR, amely a személyre szabott
            szolgáltatásokra fordított8 200 000 EUR-t, továbbá az előkészítő, irányítási,
            tájékoztatási és nyilvánossággal kapcsolatos, valamint ellenőrzési és jelentéstételi
            tevékenységekre fordított 210 000 EUR összegű kiadásokat foglalja magában.
   30.      Az EGAA-ból igényelt teljes pénzügyi hozzájárulás összege 5 046 000 EUR (az
            összköltség 60 %-a).
HU                                                9                                               HU
 ---pagebreak---                                                                              Egy
                                                                         résztvevőre           Becsült
                                                        A résztvevők                        összköltség
                       Intézkedések                                      eső becsült
                                                        becsült száma
                                                                        költség(EUR-        (EUR-ban)
                                                                             ban)
   Személyre szabott szolgáltatások (az EGAA-rendelet 7. cikke (1) bekezdésének a) és c) pontja szerinti
   intézkedések)
   Szakmai tanácsadás                                        928            1 250            1 160 000
   Szakképzés                                                640            2 400            1 536 000
                                                             288            4 000            1 152 000
   Speciális képzés/oktatás
   Önfoglalkoztatási támogatás                               120           15 000            1 800 000
                                      Részösszeg (a):                                       5 648 000;
              A személyre szabott szolgáltatáscsomag                  –
                                                                                             (68,88 %)
                                       százalékaránya
   Juttatások és ösztönzők (az EGAA-rendelet 7. cikke (1) bekezdésének b) pontja szerinti intézkedések)
                                                             928            1 250            1 160 000
   Munkakereséshez nyújtott anyagi juttatás
   Képzési juttatások                                        640            1 800            1 152 000
                                                             120            2 000             240 000
   Mobilitási támogatás
                                      Részösszeg (b):                                       2 552 000;
              A személyre szabott szolgáltatáscsomag                  –                      (31,12 %)
                                      százalékaránya:
    Az EGAA-rendelet 7. cikkének (4) bekezdése szerinti intézkedések
       1. Előkészítő tevékenységek                                    –                        40 000
       2. Irányítás                                                   –                        40 000
       3. Tájékoztatás és nyilvánosság                                –                       100 000
       4. Ellenőrzés és jelentéstétel                                 –                        30 000
                                      Részösszeg (c):                 –                       210 000;
              Százalékarány az összköltséghez képest:                                         (2,50 %)
   Összköltség (a + b + c):                                           –                      8 410 000
   EGAA-hozzájárulás (az összköltségek 60 %-a)                        –                      5 046 000
HU                                                   10                                                  HU
 ---pagebreak---    31.       A fenti táblázatban az EGAA-rendelet 7. cikke (1) bekezdésének b) pontjának
             megfelelő intézkedésként meghatározott intézkedések költsége nem haladja meg a
             személyre szabott szolgáltatások összehangolt csomagja összköltségének 35 %-át. A
             görög hatóságok megerősítették, hogy ezen intézkedések a munkakereső vagy
             képzési tevékenységekben részt vevő megcélzott kedvezményezettek tevékeny
             részvételétől függnek.
   32.       A görög hatóságok megerősítették, hogy az önálló vállalkozáshoz,
             vállalkozásalapításhoz, valamint a vállalkozás alkalmazottak által történő átvételéhez
             kapcsolódó beruházás költsége kedvezményezettenként nem haladja meg a
             15 000 EUR-t.
   A kiadások támogathatóságának időszaka
   33.       A görög hatóságok 2014. november 28-án kezdték meg a személyre szabott
             szolgáltatások nyújtását a megcélzott kedvezményezettek részére. A 26. pontban
             említett intézkedésekkel kapcsolatos kiadásokhoz ezért 2014. november 28-től
             2016. november 28-ig nyújtható pénzügyi támogatás az EGAA-ból.
   34.       A görög hatóságoknál 2014. november 3-án merült fel először az EGAA
             végrehajtásához kapcsolódó igazgatási kiadás. Az előkészítő, irányítási, tájékoztatási
             és nyilvánossággal kapcsolatos, valamint ellenőrzési és jelentéstételi
             tevékenységekre fordított kiadásokhoz ezért 2014. november 3. és 2017. május 28.
             között nyújtható támogatás az EGAA-ból származó pénzügyi hozzájárulásból.
   A nemzeti vagy uniós forrásokból finanszírozott intézkedéseket kiegészítő jelleg
   35.       A tagállami előfinanszírozás vagy társfinanszírozás forrása a Görög Fejlesztési
             Minisztérium közberuházási programja.
   36.       A görög hatóságok megerősítették, hogy a fentiekben ismertetett, az EGAA-ból
             nyújtott pénzügyi hozzájárulásban részesülő intézkedések nem részesülnek pénzügyi
             támogatásban egyéb uniós pénzügyi eszközökből.
   A megcélzott kedvezményezettekkel vagy képviselőikkel, a szociális partnerekkel, illetve a
   helyi és regionális hatóságokkal folytatott konzultáció során követett eljárások
   37.       A görög hatóságok jelezték, hogy a személyre szabott szolgáltatások összehangolt
             csomagja a megcélzott kedvezményezettek képviselővel (az athéni napilapok
             újságíróinak szövetségével (ΕΣΗΕΑ), az athéni napilapok alkalmazottainak
             szövetségével (ΕΠΗΕΑ) és a GSEE Munkaügyi Intézetével) folytatott egyeztetés
             eredményeként készült el. 2014. június 17-én levelet juttattak el a munkaügyi
             miniszterhez és miniszterhelyetteshez, amelyben az országos gazdasági recesszió
             miatt bekövetkezett, az egész médiaágazatot sújtó válságra hívják fel a figyelmet, és
             arról tájékoztatják őket, hogy a médiaágazatban tevékeny vállalkozások igen nagy
             számban kényszerültek többek között tevékenységük beszüntetésére, valamint
             alkalmazottaik fizetésének csökkentésére vagy elbocsátására, továbbá arra kérik a
             hatóságokat, hogy vizsgálják meg az EGAA-támogatás iránti kérelem benyújtásának
             lehetőségét. 2014. június 27-én sor került az EGAA görögországi irányító hatósága
             (EYSEKT) és az ΕΣΗΕΑ, az ΕΠΗΕΑ és a GSEE Munkaügyi Intézete képviselőinek
             első találkozójára. A második, 2014. július 31-én tartott megbeszélésen az ESZA-
             intézkedések koordinációs és ellenőrző hatóságának (EYSEKT) képviselői, az
             ΕΣΗΕΑ-nak, az ΕΠΗΕΑ-nak és a GSEE Munkaügyi Intézetének képviselői, továbbá
             munkavállalói küldöttek vettek részt. Ezen a megbeszélésen a munkavállalók
             képviselői részletes adatokkal szolgáltak a lehetőségekkel kapcsolatban, és az
             ΕΣΗΕΑ-nak, az ΕΠΗΕΑ-nak és a GSEE Munkaügyi Intézetének képviselői
HU                                                11                                                HU
 ---pagebreak---            vállalták, hogy valamennyi dolgozónak tájékoztatást nyújtanak az Európai
           Globalizációs Alkalmazkodási Alapból nyújtandó támogatás iránti kérelemről. Ezt
           követően a résztvevők megvitatták, hogy milyen egyéni szolgáltatásokat lehetne
           nyújtani a kedvezményezetteknek.
   38.     A munkavállalói képviselők javaslatainak alapját a munkavállalói igények és a
           szociális partnerek álláspontja jelentette, szem előtt tartva a helyi munkaerő-piaci
           igényeket és sajátosságokat.
   39.     Az EYSEKT minden érintett féllel együttműködött a kedvezményezetteknek
           nyújtandó egyéni szolgáltatások kialakításában.
   Irányítási és ellenőrzési rendszerek
   40.     A kérelem tartalmazza az irányítási és ellenőrzési rendszer leírását, amely
           meghatározza az érintett szervek felelősségi körét. Görögország értesítette a
           Bizottságot, hogy a pénzügyi hozzájárulás irányítását és ellenőrzését ugyanazok a
           szervek fogják végezni, mint az Európai Szociális Alap (ESZA) esetében. Az ESZA-
           intézkedések koordinációs és ellenőrző hatósága (EYSEKT) jár el irányító
           hatóságként, az EDEL (pénzügyi auditálási bizottság) ellenőrző hatóságként, a
           különleges kifizető hatósági szolgálat pedig igazoló hatóságként.
   Az érintett tagállam által vállalt kötelezettségek
   41.     A görög hatóságok minden szükséges biztosítékot megadtak az alábbiak
           tekintetében:
           –      a javasolt intézkedésekhez való hozzáférés és azok megvalósítása során
                  tiszteletben tartják az egyenlő bánásmód és a megkülönböztetésmentesség
                  elvét;
           –      a nemzeti és uniós jogszabályokban a csoportos létszámcsökkentések
                  vonatkozásában előírt követelményeknek eleget tettek;
           –      amennyiben az elbocsátó vállalkozás a leépítések után folytatja tevékenységét,
                  eleget tesz az elbocsátásokra vonatkozó jogi követelményeknek és a
                  munkavállalóival szemben is ennek megfelelően jár el,
           –      a javasolt intézkedések az egyes munkavállalóknak nyújtanak segítséget, és
                  nem vállalkozások vagy ágazatok szerkezetátalakítására irányulnak;
           –      a javasolt intézkedések nem részesülnek egyéb uniós alapok vagy pénzügyi
                  eszközök pénzügyi támogatásában, és megteszik a szükséges intézkedéseket a
                  kettős finanszírozás megelőzésére;
           –      a javasolt intézkedések kiegészítik a strukturális alapok által finanszírozott
                  intézkedéseket;
           –      az EGAA-ból nyújtott pénzügyi hozzájárulás megfelel az állami támogatásra
                  vonatkozó uniós eljárási és anyagi szabályoknak.
   KÖLTSÉGVETÉSI HATÁSOK
   Javasolt költségvetés
   42.     Az EGAA éves maximális összege (2011-es árakon számítva) a 2014–2020-as
           időszakra vonatkozó többéves pénzügyi keretről szóló, 2013. december 2-i
HU                                               12                                              HU
 ---pagebreak---           1311/2013/EU, Euratom tanácsi rendelet20 12. cikkében meghatározottaknak
          megfelelően 150 millió EUR.
   43.    Miután megvizsgálta a kérelmet az EGAA-rendelet 13. cikkének (1) bekezdésében
          meghatározott feltételek szempontjából, valamint figyelembe vette a megcélzott
          kedvezményezettek számát, a javasolt tevékenységeket és a becsült költségeket, a
          Bizottság azt javasolja, hogy a javasolt intézkedések összköltségének 60 %-át kitevő
          5 046 000 EUR összeget folyósítsák az EGAA-ból a kérelemben igényelt pénzügyi
          hozzájárulás biztosítása érdekében.
   44.    Az EGAA igénybevételére vonatkozó javasolt határozatot az Európai Parlament és a
          Tanács közösen hozza meg, az Európai Parlament, a Tanács és a Bizottság között
          létrejött, a költségvetési fegyelemről, a költségvetési ügyekben való
          együttműködésről és a hatékony és eredményes pénzgazdálkodásról szóló,
          2013. december 2-i intézményközi megállapodás21 13. pontja értelmében.
   Kapcsolódó jogi aktusok
   45.    A Bizottság az EGAA igénybevételéről szóló határozatra irányuló javaslatának
          benyújtásával egyidejűleg javaslatot nyújt be az Európai Parlamentnek és a
          Tanácsnak 5 046 000 EUR összegnek az érintett költségvetési sorba történő
          átcsoportosításra is.
   46.    A Bizottság az EGAA igénybevételéről szóló határozatra irányuló javaslatával
          egyidejűleg végrehajtási jogi aktus formájában pénzügyi hozzájárulásról szóló
          határozatot fogad el, amely abban az időpontban lép hatályba, amikor az Európai
          Parlament és a Tanács elfogadja az EGAA igénybevételéről szóló
          határozatjavaslatot.
   20
         HL L 347., 2013.12.20., 884. o.
   21
         HL C 373., 2013.12.20., 1. o.
HU                                             13                                              HU
 ---pagebreak---                                                     Javaslat
                  AZ EURÓPAI PARLAMENT ÉS A TANÁCS HATÁROZATA
                 az Európai Globalizációs Alkalmazkodási Alap igénybevételéről
             (az „EGF/2014/018 GR/Attica Broadcasting” referenciaszámú kérelem)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Globalizációs Alkalmazkodási Alapról (2014–2020) és az
   1927/2006/EK rendelet hatályon kívül helyezéséről szóló, 2013. december 17-i
   1309/2013/EU európai parlamenti és tanácsi rendeletre22 és különösen annak 15. cikke
   (4) bekezdésére,
   tekintettel az Európai Parlament, a Tanács és a Bizottság közötti, a költségvetési fegyelemről,
   a költségvetési kérdésekben való együttműködésről és a hatékony és eredményes
   pénzgazdálkodásról szóló, 2013. december 2-i intézményközi megállapodásra23 és különösen
   annak 13. cikkére,
   tekintettel az Európai Bizottság javaslatára,
   mivel:
   (1)     Az Európai Globalizációs Alkalmazkodási Alap (a továbbiakban: EGAA) azzal a
           céllal jött létre, hogy támogatást nyújtson a globalizáció hatására a
           világkereskedelemben bekövetkezett fő strukturális változások miatt, vagy az
           546/2009/EK európai parlamenti és tanácsi rendelet24 szerinti, a globális pénzügyi és
           gazdasági válság elhúzódása, vagy egy újabb globális pénzügyi és gazdasági válság
           következtében elbocsátott munkavállalóknak és tevékenységüket megszüntető önálló
           vállalkozóknak a munkaerőpiacon történő újbóli beilleszkedéshez.
   (2)     Az EGAA éves maximális összege (2011-es árakon számítva) az 1311/2013/EU,
           Euratom tanácsi rendelet25 12. cikkében meghatározottaknak megfelelően
           150 millió EUR.
   (3)     Görögország 2014. szeptember 4-én az EGAA igénybevétele iránti kérelmet nyújtott
           be azon elbocsátásokra26 tekintettel, amelyek 16, a görögországi Attika NUTS 2 szintű
           régióban (EL 30) a NACE Rev. 2. rendszer szerinti 60. ágazatban („Műsor-
           összeállítás, műsorszolgáltatás”)27 működő vállalatnál történtek. A kérelmet az
           1309/2013/EU rendelet 8. cikke (3) bekezdésének megfelelően további információkkal
           egészítette ki. A kérelem eleget tesz az 1309/2013/EU rendelet 13. cikkében az
   22
           HL L 347., 2013.12.20., 855. o.
   23
           HL C 373., 2013.12.20., 1. o.
   24
           HL L 167., 2009.6.29., 26. o.
   25
           A Tanács 2013. december 2-i 1311/2013/EU, Euratom rendelete a 2014 és 2020 közötti időszakra
           vonatkozó többéves pénzügyi keretről (HL L 347., 2013.12.20., 884. o).
   26
           Az EGAA-rendelet 3. cikkének a) pontja értelmében.
   27
           Az Európai Parlament és a Tanács 2006. december 20-i 1893/2006/EK rendelete a gazdasági
           tevékenységek statisztikai osztályozása NACE Rev. 2. rendszerének létrehozásáról és a
           3037/90/EGK tanácsi rendelet, valamint egyes meghatározott statisztikai területekre vonatkozó EK-
           rendeletek módosításáról (HL L 393., 2006.12.30., 1. o.).
HU                                                     14                                                    HU
 ---pagebreak---           EGAA-ból folyósított pénzügyi hozzájárulás              meghatározására vonatkozóan
          megállapított követelményeknek. A Bizottság             ezért 5 046 000 EUR összeg
          igénybevételét javasolja.
   (4)    Az EGAA-t tehát igénybe kell venni a Görögország által benyújtott kérelem alapján
          történő pénzügyi hozzájárulás folyósítása érdekében,
   ELFOGADTA EZT A HATÁROZATOT:
                                                 1. cikk
   Az Európai Unió 2015. évi általános költségvetésének keretein belül az Európai Globalizációs
   Alkalmazkodási Alapból 5 046 000 EUR összeg igénybevételére kerül sor
   kötelezettségvállalási és kifizetési előirányzatok formájában.
                                                 2. cikk
   Ez a határozat az elfogadásának napján lép hatályba.
   Kelt Brüsszelben, -án/-én.
   az Európai Parlament részéről                 a Tanács részéről
   az elnök                                      az elnök
HU                                                 15                                           HU
 ---documentbreak---                    EURÓPAI
                   BIZOTTSÁG
                                           Brüsszel, 2015.2.3.
                                           COM(2015) 37 final
                                           ANNEX 1
                              MELLÉKLET
                              a következőhöz:
                                  Javaslat
       AZ EURÓPAI PARLAMENT ÉS A TANÁCS HATÁROZATA
       az Európai Globalizációs Alkalmazkodási Alap igénybevételéről
   (az „EGF/2014/018 GR/Attica Broadcasting” referenciaszámú kérelem)
HU                                                                    HU
 ---pagebreak---               Vállalatok, valamint az elbocsátott munkavállalók száma
   ALPHA ΔΟΡΥΦΟΡΙΚΗ ΤΗΛΕΟΡΑΣΗ ΑΝΩΝΥΜΗ ΕΤΑΙΡΕΙΑ                           96
   ALPHA ΡΑΔΙΟΦΩΝΙΚΗ ΑΝΩΝΥΜΗ ΕΤΑΙΡΕΙΑ                                     6
   N.S.P. RADIO ΡΑΔΙΟΦΩΝΙΚΗ ΑΝΩΝΥΜΗ ΕΤΑΙΡΕΙΑ                             18
   S.B.C. T.V. ΤΗΛΕΟΠΤΙΚΕΣ ΕΠΙΧΕΙΡΗΣΕΙΣ ΑΝΩΝΥΜΗ ΕΤΑΙΡΕΙΑ                  2
   SPORT T.V. - ΡΑΔΙΟΤΗΛΕΟΠΤΙΚΗ ΠΡΟΒΟΛΗ ΑΝΩΝΥΜΗ
                                                                          6
   ΕΤΑΙΡΕΙΑ
   ΑΝΤΕΝΝΑ T.V. ΑΝΩΝΥΜΗ ΕΤΑΙΡΕΙΑ                                         83
   ΓΕΝΙΚΕΣ ΡΑΔΙΟΤΗΕΟΠΤΙΚΕΣ ΕΠΙΧΕΙΡΗΣΕΙΣ ΑΝΩΝΥΜΗ
                                                                         16
   ΕΤΑΙΡΕΙΑ
   ΕΙΔΗΣΕΙΣ DOT COM ΑΝΩΝΥΜΗ ΕΜΠΟΡΙΚΗ ΕΤΑΙΡΕΙΑ
                                                                         30
   ΠΑΡΟΧΗΣ ΠΛΗΡΟΦΟΡΙΩΝ ΚΑΙ ΕΝΗΜΕΡΩΣΗΣ
   ΕΚΠΑΙΔΕΥΤΙΚΗ, ΡΑΔΙΟΤΗΛΕΟΠΤΙΚΗ, ΕΚΔΟΤΙΚΗ,
                                                                          7
   ΠΑΡΑΓΩΓΙΚΗ, ΟΡΓΑΝΩΤΙΚΗ ΑΝΩΝΥΜΗ ΕΤΑΙΡΕΙΑ
   ΕΛΕΥΘΕΡΗ ΤΗΛΕΟΡΑΣΗ ΑΝΩΝΥΜΗ ΕΤΑΙΡΕΙΑ                                  584
   ΡΑΔΙΟΤΗΛΕΟΠΤΙΚΕΣ ΕΠΙΧΕΙΡΗΣΕΙΣ CHANNEL NINE-9
                                                                          5
   ΑΝΩΝΥΜΗ ΕΤΑΙΡΕΙΑ
   ΡΑΔΙΟΤΗΛΕΟΠΤΙΚΗ ΑΝΩΝΥΜΗ ΕΤΑΙΡΕΙΑ                                      23
   ΡΑΔΙΟΦΩΝΙΚΕΣ & ΤΗΛΕΠΙΚΟΙΝΩΝΙΑΚΕΣ ΕΠΙΧΕΙΡΗΣΕΙΣ
                                                                         13
   ΕΜΠΟΡΙΚΗ Α.Ε. ΑΝΩΝΥΜΗ ΕΤΑΙΡΕΙΑ
   ΡΑΔΙΟΦΩΝΙΚΕΣ ΕΠΙΧΕΙΡΗΣΕΙΣ ΒΗΜΑ FM ΑΝΩΝΥΜΗ ΕΤΑΙΡΕΙΑ                     3
   STAR ΕΛΛΗΝΙΚΗ ΡΑΔΙΟΤΗΛΕΟΠΤΙΚΗ ΑΝΩΝΥΜΗ ΕΤΑΙΡΕΙΑ                         7
   ΤΗΛΕΤΥΠΟΣ ΑΝΩΝΥΜΗ ΕΤΑΙΡΕΙΑ ΤΗΛΕΟΠΤΙΚΩΝ
                                                                         29
   ΠΡΟΓΡΑΜΜΑΤΩΝ
                                            Elbocsátások száma
   Vállalatok száma összesen: 16                                      928
                                            összesen:
HU                                                                          HU